ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী ৩৩তম প্রগতির আলোচনায় পৌরোহিত্য করেছেন
নয়াদিল্লি, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদী আজ 'প্রগতি'র বৈঠকের পৌরোহিত্য করেছেন। সক্রিয় প্রশাসন এবং বিভিন্ন প্রকল্পের নির্ধারিত সময়ে বাস্তবায়নের জন্য তথ্য ও যোগাযোগ প্রযুক্তি-ভিত্তিক এই মাল্টি-মোডাল প্ল্যাটফর্মের এটি ছিল ৩৩তম বৈঠক। 'প্রগতি'র মাধ্যমে কেন্দ্রীয় ও রাজ্য সরকারগুলির বিভিন্ন প্রকল্পের পর্যালোচনা করা হয়।
'প্রগতি'র আজকের বৈঠকে বিভিন্ন প্রকল্প, অভিযোগ ও কর্মসূচির পর্যালোচনা করা হয়েছে। রেল, সড়ক পরিবহণ ও মহাসড়ক মন্ত্রক, বিদ্যুৎ মন্ত্রক এবং শিল্পোৎসাহ ও অভ্যন্তরীণ বাণিজ্য বিভাগের বিভিন্ন প্রকল্প নিয়ে আজ আলোচনা হয়েছে। ১.৪১ লক্ষ কোটি টাকার এই প্রকল্পগুলি ওড়িশা, মহারাষ্ট্র, কর্ণাটক, উত্তরপ্রদেশ, জম্মু-কাশ্মীর, গুজরাট, হরিয়ানা, মধ্যপ্রদেশ, রাজস্থান এবং দাদরা ও নগর হাভেলি - এই ১০টি রাজ্য ও কেন্দ্রশাসিত অঞ্চলে রূপায়িত হচ্ছে। প্রধানমন্ত্রী কেন্দ্রীয় সরকারের সংশ্লিষ্ট সচিব ও রাজ্যগুলির মুখ্য সচিবদের এই প্রকল্পগুলির কাজ নির্ধারিত সময়ের আগে শেষ করার জন্য নির্দেশ দিয়েছেন।
বৈঠকে কোভিড-১৯-এর বিষয়ে বিভিন্ন অভিযোগ নিয়ে আলোচনা হয়েছে। এছাড়াও, পিএম আবাস যোজান  নিয়েও কথা হয়েছে। পিএম স্বনিধি, কৃষিক্ষেত্রে সংস্কার এবং বিভিন্ন জেলায় রপ্তানির জন্য হাব গড়ে তোলার কাজের পর্যালোচনা করা হয়েছে। রাজ্যগুলিকে একটি রপ্তানি কৌশল তৈরি করার জন্য প্রধানমন্ত্রী নির্দেশ দিয়েছেন ।
শ্রী মোদী জন-অভিযোগের নিষ্পত্তির গুরুত্বের ওপর জোর দিয়ে বলেছেন, শুধুমাত্র পরিমাণের ওপরেই নয়, গুণমানের দিকটিও এক্ষেত্রে বিবেচনা করতে হবে। তিনি বলেছেন, সংস্কার তখনই মানুষের উপকারে আসে যখন কোনও কাজ এমনভাবে সম্পাদিত হয় যে তার ফলে দেশে পরিবর্তনের সুযোগ তৈরি হয়।
এর আগের ৩২টি বৈঠকে ১২.৫ লক্ষ কোটি টাকার মোট ২৭৫টি প্রকল্পের পর্যালোচনা হয়েছিল। এছাড়াও, ৪৭টি প্রকল্প এবং ১৭টি বিভিন্ন ক্ষেত্রের জন-অভিযোগ নিয়ে আলোচনা হয়েছিল।
অসামরিকবিমানপরিবহণমন্ত্রক
আশার উড়ান ঃ কলকাতা বিমানবন্দর থেকে চিকিৎসা সরঞ্জাম নিয়ে বিমানের নিরবচ্ছিন্ন ওঠানামা
নতুনদিল্লি, ৯ই মে, ২০২১
দেশ, করোনা ভাইরাসের বিরুদ্ধে কঠিন একটি লড়াই-এ সামিল হয়েছে। এই সঙ্কটে টিকা, অক্সিজেন কনসেনট্রেটর, অক্সিমিটার এবং অন্যান্য গুরুত্বপূর্ণ সামগ্রীর সরবরাহ অব্যাহত রাখা অত্যন্ত জরুরী। বিভিন্ন শহর ও রাজ্যে এই সব সামগ্রীর সরবরাহ নিরবচ্ছিন্ন রাখার জন্য অসামরিক বিমান চলাচল মন্ত্রক, বিমানবন্দর, বিমান সংস্থা এবং তাদের করোনা যোদ্ধারা গুরুত্বপূর্ণ ভূমিকা পালন করছেন। কোভিড ১৯ এর বিরুদ্ধে এই লড়াই-এ কলকাতা বিমানবন্দর গুরুত্বপূর্ণ ভূমিকা পালন করছে। এখান থেকে টিকা এবং অন্যান্য চিকিৎসা সরঞ্জাম পরিবহণের বিস্তারিত বিবরণ নীচে দেওয়া হলঃ-
২৬ এপ্রিল –
• পুণে থেকে ৫০ বাক্স কোভিড টিকা  এসেছে।
• উত্তর – পূর্ব ভারতের বিভিন্ন জায়গায় ও পোর্টব্লেয়ারে ৩৮ বাক্স কোভিড টিকা  পাঠানো হয়েছে।
২৮ এপ্রিল-
• সিকিমে কোভিড – ১৯ -এর পাঁচ বাক্স টিকা পাঠানো হয়েছে।
• পুণে বিমানবন্দর থেকে কলকাতা বিমানবন্দরে ৮৫ বাক্স কোভিশিল্ড টিকা এসেছে এবং তা স্বাস্থ্য দপ্তরের হাতে তুলে দেওয়া হয়েছে।
• দোহা থেকে কাতার বিমান ১৬৯টি অক্সিজেন কনসেনট্রেটর নিয়ে কলকাতা বিমানবন্দরে পৌঁছেছে।
৩০ এপ্রিল –
• নয় বাক্স কোভিশিল্ড টিকা  আইজলে পাঠানো হয়েছে।
• ৫০ বাক্স অক্সিজেন কনসেনট্রেটর  কলকাতা বিমানবন্দরে এসে পৌঁছেছে।
১ মে –
• দেশের বিভিন্ন প্রান্তে অক্সিজেন কনসেনট্রেটর পাঠানো হয়েছে।
২ মে –
• কলকাতা বিমানবন্দরে ভলগা নিপার বিমান ১২টি অক্সিজেন কন্টেনার  নিয়ে এসেছে। এই কন্টেনারগুলি চিকিৎসার জন্য ব্যবহৃত তরল অক্সিজেন পরিবহণের কাজে লাগানো হবে।
• দেশের বিভিন্ন প্রান্তে ৩০টি অক্সিজেন কন্টেনার পাঠানো হয়েছে।
৩ মে –
• আগরতলায় ১৩ বাক্স কোভিড টিকা  পাঠানো হয়েছে।
• কলকাতা বিমানবন্দরে ৪৩০ বাক্স অক্সিজেন কনসেনট্রেটর  পাঠানো হয়েছে।
৪ মে –
• গুয়াহাটি, ইম্ফল ও আইজলে – প্রত্যেকটি জায়গায় সাত বাক্স করে কোভিড টিকা পাঠানো হয়েছে।
• কলকাতা বিমান বন্দরে হংকং থেকে ৫০ প্যাকেজ অক্সিমিটার ও ২৫২ প্যাকেজ অক্সিজেন কনসেনট্রেটর এসে পৌঁছেছে।
৫ মে –
• কলকাতা বিমানবন্দরে হায়দ্রাবাদ থেকে ২১ বাক্স কোভ্যাক্সিন  এসে পৌঁছেছে।
• পুণে বিমানবন্দর থেকে ৪৩ বাক্স  কোভিশিল্ড টিকা এসেছে এবং তা জনস্বাস্থ্য দপ্তরের কাছে পাঠানো হয়েছে।
৬ মে –
• ১২৪টি অক্সিজেন কনসেন্ট্রেটর  কলকাতা বিমানবন্দর থেকে ভারতের নানা শহরে পাঠানো হচ্ছে।
• কোলকাতা বিমানবন্দরে অক্সিজেন কনসেন্ট্রেটরের ৪৩০টি প্যাকেজ  এসে পৌচেছে
৭ মে-
• ভারতীয় বিমান বাহিনী কলকাতা বিমানবন্দরে ৭৫টি অক্সিজেন সিলিন্ডার নিয়ে এল
• দুটি বিমান সংস্থা ৩৮০টি অক্সিজেন কনসেনট্রেটর নিয়ে কলকাতা বিমানবন্দরে পৌচেছে
• দিল্লি থেকে কলকাতা বিমানবন্দরে ৩২৪টি অক্সিজেন কনসেনট্রেটর  এসে পৌচেছে। এসে পৌছানোর পর ৩০ মিনিটের মধ্যে তা পশ্চিমবঙ্গ স্বাস্থ্য দপ্তরের হাতে তুলে দেওয়া হয়েছে।
• মুম্বাই থেকে ১৭ বাক্স কোভিশিল্ড  কলকাতা বিমানবন্দরে পৌছানোর পর সেগুলি রাজ্য স্বাস্থ্য দপ্তরের হাতে তুলে দেওয়া হয়েছে।
• কলকাতা বিমানবন্দর হয়ে গুয়াহাটিতে ৯ বাক্স কোভিশিল্ড টিকা  পাঠানো হয়েছে ।
আমাদের কোভিড যোদ্ধাদের জন্যই পুরো প্রক্রিয়া সুষ্ঠুভাবে সম্পন্ন হয়েছে এবং সামনের সারিতে থাকা কর্মীরা এই সব চিকিৎসা-সামগ্রী দ্রুততার সঙ্গে নির্দিষ্ট স্থানে পৌঁছে দিয়েছে ।
(SDG/CB/
তথ্যওসম্প্রচারমন্ত্রক
আকাশবাণী ও দূরদর্শনের মাধ্যমে পূর্ণাঙ্গ আবহাওয়ার প্রতিবেদন
নতুন দিল্লি, ৯ই মে, ২০২০
সরকারী সংবাদমাধ্যম আকাশবাণী ও দূরদর্শন, ভারতের সব জায়গার আবহাওয়ার পূর্বাভাষ দিয়ে থাকে। গ্রীষ্মকালে তাপমাত্রা দ্রুত বৃদ্ধি পাওয়ার খবর সহ আকাশবাণীর সংবাদে সারাদিন ধরেই আবহাওয়ার খবর দেওয়া হয়। ডিডি নিউজও সকাল এবং সন্ধ্যের বুলেটিনে আবহাওয়ার খবর প্রচার করে। ডিডি কিষাণ প্রত্যেকদিন ৩ বার আধঘন্টার এবং ৪ বার ৫ মিনিটের আবহাওয়ার বুলেটিন সম্প্রচার করে থাকে।
এই আবহাওয়া সংবাদে দেশের প্রতিটি অংশের জলবায়ুর খবর, বিস্তারিতভাবে দেওয়া হয়। কাশ্মীর থেকে কন্যাকুমারী, গিলগিট থেকে গুয়াহাটি, বাল্টিস্তান থেকে পোর্টব্লেয়ার সব জায়গার তাপমাত্রা এই বুলেটিনগুলিতে দেওয়া হয়। বিভিন্ন মরশুমে চাষাবাদের জন্য আবহাওয়া বিশেষজ্ঞরা এই বুলেটিনগুলিতে নানা বিষয় নিয়ে আলোচনা করেন।
আকাশবাণী এবং দূরদর্শনের জাতীয় চ্যানেলগুলির পাশাপাশি আঞ্চলিক কেন্দ্রগুলি থেকেও স্থানীয়ভাষায় যে সংবাদ প্রচারিত হয়, তাতেও আবহাওয়ার খবর থাকে। এই বুলেটিনগুলি আকাশবাণী ও দূরদর্শনের ইউটিউব প্ল্যাটফর্মেও পাওয়া যায়।
আকাশবাণীর প্রতিটি সংবাদ বুলেটিনের শেষে যে আবহাওয়ার প্রতিবেদন শুনতে পাওয়া যায় শ্রোতারা চাইলে দিনের যে কোন সময় তা নীচের লিঙ্কে ল্কিক করে শুনতে পারেনঃ-
https://www.youtube.com/watch?v=FIjoNfUKVCs
ডিডি কিষাণে আবহাওয়ার প্রতিবেদন পাওয়া যায়,নীচের লিঙ্কে ক্লিক করেঃ-
https://www.youtube.com/watch?v=zwoH5iI6F0k,
ডিডি নিউজের আবহাওয়ার প্রতিবেদন,
https://www.youtube.com/watch?v=SMsthz58ihI&feature=youtu.be –এ পাওয়া যায়।
(CG/CB/SFS
যুবওক্রীড়াবিষয়কমন্ত্রক
এএফসি টুর্নামেন্টে ভারতীয় ক্লাবগুলিকে খেলতে দিতে ফিফা এবং এএফসি-কে অনুরোধ জানিয়েছে ক্রীড়া মন্ত্রক
নয়াদিল্লি, ১৯ আগস্ট, ২০২২
ক্রীড়াবিদদের অগ্রাধিকারের দিকে তাকিয়ে যুব কল্যাণ এবং ক্রীড়া মন্ত্রক ভারতীয় ক্লাবগুলি যেমন শ্রী গোকুলম কেরালা এফসি এবং এটিকে মোহন বাগানকে টুনার্মেন্টের নির্ধারিত ক্রীড়া সূচি অনুযায়ী খেলতে দেওয়ার জন্য আন্তর্জাতিক ফুটবল ফেডারেশন ফিফা এবং এশীয় ফুটবল ফেডারেশন এএফসি-কে অনুরোধ জানিয়েছে।
এআইএফএফ-কে সাসপেন্ড করার ফিফার ঘোষণার আগেই শ্রী গোকুলম কেরালা এফসি আগামী ২৩ আগস্ট ইরানের একটি টিমের সঙ্গে খেলতে এবং আয়োজক দেশের একটির সঙ্গে ২৬ আগস্ট উজবেকিস্তানের শহর কারসিতে খেলতে উজবেকিস্তানে পৌঁছে গেছে। এদিকে এটিকে মোহন বাগানের বাহরিন-এ আগামী ৭ সেপ্টেম্বর ২০২২এর এফসি কাপে ইন্টার জোন সেমিফাইনালে খেলার কথা রয়েছে।
ফিফা এবং এএফসি-কে মেল করে ক্রীড়া মন্ত্রক জানিয়েছে যে এআইএফএফ-কে ফিফা সাসপেন্ড করার আগেই শ্রী গোকুলম কেরালা এফসি উজবেকিস্তান চলে গেছে। তরুণ খেলোয়াড়দের স্বার্থের দিকে তাকিয়ে এএফসি মহিলা ক্লাব প্রতিযোগিতা  টিমটিকে খেলতে দেওয়ার জন্য ফিফা এবং এএফসি-কে অনুরোধ জানানো হয়েছে। ইতিমধ্যে উজবেকিস্তানে ভারতীয় দূতাবাসকেও ওই টিমকে সবরকম ভাবে সাহায্য করার জন্য মন্ত্রকের পক্ষ থেকে জানানো হয়েছে। গোকুলম টিম ম্যানেজমেন্টের সঙ্গেও মন্ত্রক সব সময় যোগাযোগ রেখে চলেছে।
PG/AB/NS
(Visitor Counter : 93
মানবসম্পদবিকাশমন্ত্রক
আদিবাসীদের ক্ষমতায়নের জন্য গৃহীত বিভিন্ন উদ্যোগের কথা জানালেন কেন্দ্রীয় মন্ত্রী শ্রী ধর্মেন্দ্র প্রধান
নয়াদিল্লি, ২১ ডিসেম্বর, ২০২২
দেশের আদিবাসী সম্প্রদায়ের মানোন্নয়ন এবং ক্ষমতায়নের জন্য কেন্দ্রীয় সরকারের বিভিন্ন প্রকল্পের কথা শিক্ষা ও দক্ষতা বিকাশ এবং শিল্পোদ্যোগ দপ্তরের মন্ত্রী শ্রী ধর্মেন্দ্র প্রধান নতুন দিল্লিতে একটি অনুষ্ঠানে বিস্তারিত জানিয়েছেন। আদিবাসীদের ক্ষমতায়ন শীর্ষক এই অনুষ্ঠানে শ্রী প্রধান জানান, শ্রী নরেন্দ্র মোদীর নেতৃত্বে কেন্দ্রীয় সরকার দেশের আদিবাসী সমাজকে তাঁদের প্রাপ্য সম্মান প্রদান করছেন, যা আসলে বহু আগেই পাবার কথা ছিল।
শ্রী প্রধান বলেন, ২০১৪ – ১৫ সালে আদিবাসী জনজাতিদের জন্য নির্ধারিত তহবিলের পরিমাণ ছিল ১৯ হাজার ৪৩৭ কোটি টাকা। ২০২২-২৩ অর্থবর্ষে তা বৃদ্ধি পেয়ে দাঁড়িয়েছে ৮৭ হাজার ৫৮৫ কোটি টাকা। আদিবাসী বিষয়ক মন্ত্রকের জন্য বর্তমান অর্থবর্ষে ৮ হাজার ৪০৭ কোটি টাকা অর্থ বরাদ্দ করা হয়েছে। ২০১৪-১৫ অর্থবর্ষে এর পরিমাণ ছিল ৩ হাজার ৮৩২ কোটি টাকা।
আদিবাসী সম্প্রদায়ের মানোন্নয়ন, তাঁদের সংস্কৃতি রক্ষা করা, শিক্ষা, স্বাস্থ্য ও কর্মসংস্থানের জন্য কেন্দ্র বিভিন্ন উদ্যোগ নিয়েছে। ২০২০-র জাতীয় শিক্ষা নীতিতে স্থানীয় ভাষা ও মাতৃভাষায় শিক্ষাদানের উপর গুরুত্ব দেওয়া হয়েছে। এর সুফল আদিবাসী সম্প্রদায়ের ছাত্রছাত্রীরা পাবেন। দেশের বিভিন্ন একলব্য মডেল আবাসিক বিদ্যালয়গুলিতে ১ লক্ষেরও বেশি আদিবাসী ছাত্রছাত্রী নাম নথিভুক্ত করেছে। প্রধানমন্ত্রী আদি আদর্শ গ্রাম যোজনার আওতায় ৩৬ হাজার ৪২৮টি গ্রামে নানা সংস্কারমূলক কাজ করা হচ্ছে। সংশ্লিষ্ট গ্রামগুলিতে কমপক্ষে ৫০ শতাংশ আদিবাসী সম্প্রদায়ের মানুষ বসবাস করেন। বছরে ৭ হাজার ৫০০টি গ্রামকে সবধরনের সুযোগ-সুবিধার ব্যবস্থা করার উদ্যোগ নেওয়া হয়েছে। আগামী ৫ বছর ধরে এই কর্মসূচি বাস্তবায়িত করা হবে। এসএফইউআরটিআই প্রকল্পের আওতায় ২৭৩টি ক্লাস্টার তৈরি করা হয়েছে। এই ক্লাস্টার থেকে প্রাপ্ত পণ্য সামগ্রী বন ধন কেন্দ্রগুলির মাধ্যমে আদিবাসী সমাজের স্বনির্ভর গোষ্ঠীগুলি বিক্রি করতে পারবে। প্রধানমন্ত্রী মিলেট বা জোয়ার, বাজরা ও রাগিকে আরও জনপ্রিয় করে তোলার যে উদ্যোগ নিয়েছেন, তা মূলত আদিবাসী অধ্যুষিত অঞ্চলেই উৎপাদিত হয়। আগামী বছর আন্তর্জাতিক মিলেট বর্ষ হিসাবে উদযাপিত হবে।
দেশের স্বাধীনতা সংগ্রামে আদিবাসী নেতাদের অবদানকে স্বীকৃতি দিতে কেন্দ্র বিভিন্ন স্থানে বিশেষ সংগ্রহশালা গড়ে তুলছে, যেখানে আদিবাসী সমাজের সমৃদ্ধ ঐতিহ্য ও ইতিহাসের কথা জানানো হবে। এছাড়াও, প্রতি বছর জনজাতীয় গৌরব দিবস উদযাপনের সিদ্ধান্ত নেওয়া হয়েছে। এই প্রথম জাতীয় আদিবাসী গবেষণা প্রতিষ্ঠান গড়ে তোলা হচ্ছে, যেখানে আদিবাসীদের বিভিন্ন তথ্য ডিজিটাল পদ্ধতিতে সংরক্ষিত থাকবে।
PG/CB/SB
(Visitor Counter : 154
প্রতিরক্ষামন্ত্রক
প্রতিরক্ষাখাতে কম বাজেট বরাদ্দ প্রসঙ্গে
নয়াদিল্লি, ২৫ জুলাই, ২০১৮
মোট অভ্যন্তরীন উৎপাদনে  ক্রমবর্ধমান বৃদ্ধির প্রেক্ষিতে এটা মনে হতে পারে যে, জিডিপি-র শতাংশ অনুযায়ী প্রতিরক্ষা বাবদ বাজেট বরাদ্ধ হ্রাস পাচ্ছে। অবশ্য প্রতিরক্ষা খাতে খরচ বৃদ্ধির দিক থেকে জিডিপি অনুসারে বাজেট বরাদ্দও বাড়ছে। ২০১৮-১৯-এ প্রতিরক্ষা বাজেটের পরিমান ৪ লক্ষ ৪ হাজার ৩৬৪ কোটি ৭১ লক্ষ টাকা। এই পরিমান কেন্দ্রীয় সরকারের মোট ব্যয়ের ১৬.৬ শতাংশ। এমনকি, ২০১৮-১৯-এ প্রতিরক্ষা মন্ত্রকের মূলধনী বাজেট কেন্দ্রীয় সরকারের মোট মূলধনী ব্যয়ের ৩৩ শতাংশ।
সশস্ত্র বাহিনীগুলির যাবতীয় চাহিদা মেটানোর জন্য বরাদ্দকৃত বাজেটের পূর্ণ সদ্ব্যবহার করা হয়। সেইসঙ্গে, বরাদ্দকৃত বাজেটের ওপর নির্ভর করে যে কোনও জরুরি ও আপৎকালীন প্রয়োজনীয়তা পূরণের ক্ষেত্রেও বিন্দুমাত্র আপস করা হয় না। রাজ্যসভায় সোমবার এক প্রশ্নের লিখিত জবাবে এই তথ্য দেন প্রতিরক্ষা প্রতিমন্ত্রী ডঃ সুভাষ ভামরে।
CG/BD/NS/…
(Visitor Counter : 75
প্রধানমন্ত্রীরদপ্তর
প্রধানমন্ত্রী দ্বিতীয় আন্তর্জাতিক কোভিড ভার্চুয়াল শীর্ষ সম্মেলনে অংশগ্রহণ করেছেন
নয়াদিল্লী, ১২ মে, ২০২২
(প্রধানমন্ত্রী শ্রী নরেন্দ্র মোদী মার্কিন রাষ্ট্রপতি যোসেফ আর বাইডেন জুনিয়ারের আমন্ত্রণে দ্বিতীয় আন্তর্জাতিক কোভিড ভার্চুয়াল শীর্ষ সম্মেলনে অংশগ্রহণ করেছেন। সম্মেলনের মূল ভাবনা ‘মহামারীর ফলে উদ্ভুত সংকটের মোকাবিলা এবং যেকোন পরিস্থিতির জন্য প্রয়োজনীয় প্রস্তুতি গ্রহণে অগ্রাধিকার।’ প্রধানমন্ত্রী সম্মেলনের উদ্বোধনী অধিবেশনে বক্তব্য রেখেছেন।
প্রধানমন্ত্রী জানান, ভারতে এই মহামারীর বিরুদ্ধে একটি জনমুখী কৌশল গ্রহণ করা হয়েছে। বাজেটে স্বাস্থ্যক্ষেত্রে এবার সবথেকে বেশি বরাদ্দ করা হয়েছে। ভারতের টিকাকরণ অভিযান বিশ্বে সর্ববৃহৎ। ইতিমধ্যেই ৯০ শতাংশ প্রাপ্তবয়স্ক নাগরিকদের মধ্যে টিকাকরণের কাজ সম্পূর্ণ হয়েছে। ৫ কোটির বেশি শিশু ইতিমধ্যেই টিকার ডোজ পেয়েছে।
শ্রী মোদী বলেন, আন্তর্জাতিক সম্প্রদায়ের দায়িত্বশীল সদস্য হিসেবে ভারত গুরুত্বপূর্ণ ভূমিকা পালন করতে প্রস্তুত। ভারত কোভিড পরিস্থিতি মোকাবিলার জন্য নমুনা পরীক্ষা, চিকিৎসা ও তথ্য ব্যবস্থাপনা এবং স্বল্পমূল্যের যে প্রযুক্তি উদ্ভাবন করেছে, সেটি সকলের সঙ্গে ভাগ করে নিতে প্রস্তুত। ভাইরাস সংক্রান্ত আন্তর্জাতিক স্তরে তথ্য ভান্ডারে ভারতের জিন বিন্যাসের কনসোর্টিয়াম তাৎপর্যপূর্ণভাবে প্রচুর তথ্য সরবরাহ করেছে। কোভিডের বিরুদ্ধে লড়াইয়ের সময় রোগ প্রতিরোধ ক্ষমতা বাড়াতে চিরাচরিত ওষুধগুলিকে সাপ্লিমেন্ট হিসেবে ব্যবহার করার ফলে বহু প্রাণ রক্ষা করা সম্ভব হয়েছে। ভারতে ‘ডাব্লুএইচও সেন্টার ফর ট্র্যাডিশনাল মেডিসিন’-এর শিলান্যাস করা হয়েছে। সারা বিশ্বের কাছে শতাব্দী প্রাচীন জ্ঞান ভান্ডার পৌঁছে দেওয়াই যার মূল উদ্দেশ্য।
প্রধানমন্ত্রী সরবরাহ শৃঙ্খলকে স্থিতিশীল করতে, ভবিষ্যৎ পরিস্থিতি সম্পর্কে প্রয়োজনীয় ধারণা পেতে, আন্তর্জাতিক স্তরে স্বাস্থ্য সংক্রান্ত নিরাপত্তা ব্যবস্থাকে আরও কার্যকর করে তুলতে এবং বিশ্ব স্বাস্থ্য সংস্থার টিকা ও চিকিৎসা পদ্ধতির অনুমোদন প্রক্রিয়ার আরো সংস্কারের জন্য আহ্বান জানান।
এই সম্মেলনে আয়োজক হিসেবে আর যাঁরা অংশ নিয়েছিলেন- ক্যারিকমের বর্তমান নেতৃত্ব প্রদানকারী দেশ বেলিজ, আফ্রিকান ইউনিয়নের নেতৃত্ব প্রদানকারী দেশ সেনেগাল, জি২০ গোষ্ঠীর সভাপতি ইন্দোনেশিয়া এবং জি৭ গোষ্ঠীর সভাপতি জার্মানীর রাষ্ট্র/সরকার প্রধানরা, রাষ্ট্রসংঘের মহাসচিব, বিশ্ব স্বাস্থ্য সংস্থার মহানির্দেশক সহ বিশিষ্টজনেরা।
প্রধানমন্ত্রী, মার্কিন রাষ্ট্রপতির উদ্যোগে ২০২১-এর ২২-এ ডিসেম্বর প্রথম আন্তর্জাতিক কোভিড ভার্চুয়াল শীর্ষ সম্মেলনেও অংশগ্রহণ করেন।
CG/CB/NS
সংস্কৃতিমন্ত্রক
টিকা সম্পর্কে সচেতনতা এবং কোভিড-১৯ আদর্শ আচরণবিধি নিয়ে বিআইটিএম – এর পক্ষ থেকে ট্যাবলো পরিক্রমা
কলকাতা, ০৮ নভেম্বর, ২০২১
বিড়লা ইন্ডাস্ট্রিয়াল অ্যান্ড টেকনোলজিকাল মিউজিয়াম  আগামী বুধবার  বিশ্ব বিজ্ঞান দিবস উদযাপন উপলক্ষে টিকা সম্পর্কে সচেতনতা ও কোভিড-১৯ আদর্শ বিধি আচরণ নিয়ে ট্যাবলো পরিক্রমার আয়োজন করেছে।
পশ্চিমবঙ্গের পরিবহণ মন্ত্রী শ্রী ফিরহাদ হাকিম আগামী বুধবার বেলা ১২টায় এই ট্যাবলো যাত্রার সূচনা করবেন। অনুষ্ঠানে কলকাতা পুরসভার প্রশাসনিক পর্ষদের সদস্য শ্রী দেবাশিষ কুমার উপস্থিত থাকবেন।
বিআইটিএম – এর এই ট্যাবলোতে টিকাকরণের উপকারিতার পাশাপাশি, কোভিড-১৯ আচরণবিধি, যেমন – মাস্ক ব্যবহার, হাত পরিষ্কার-পরিচ্ছন্ন ও সামাজিক দূরত্ববিধি বজায় রাখার মতো বিষয়গুলি নিয়ে জনসচেতনতা গড়ে তোলা হবে। এই ট্যাবলো আগামী বুধবার থেকে ১৪ নভেম্বর, শিশু দিবস উদযাপনের দিন পর্যন্ত বেলা ১০টা থেকে সন্ধ্যা ৬টা পর্যন্ত কলকাতার বিভিন্ন রাস্তা পরিক্রমা করবে।
এই ট্যাবলো যাত্রা সূচনা উপলক্ষে আগামী বুধবার মিউজিয়াম বা জাদুঘর নিয়ে ক্যুইজ প্রতিযোগিতার পাশাপাশি, সুস্থায়ী উন্নয়নের উদ্দেশ্য পূরণ সম্পর্কে অনলাইনে পোস্টার প্রতিযোগিতা কর্মসূচির আয়োজন করা হচ্ছে। এর পাশাপাশি, ক্যুইজ প্রতিযোগিতার আয়োজদ-ও করা হচ্ছে অষ্টম থেকে দ্বাদশ শ্রেণীর পড়ুয়া জন্য। উল্লিখিত ওয়েবসাইটের মাধ্যমে অংশগ্রহণ করতে পারবে তারা- www.bitm.gov.in/iscmsmd-2021
SSS/BD/SB
(Visitor Counter : 14
সামাজিকন্যায়ওক্ষমতায়নমন্ত্রক
অন্যান্য অনগ্রসর শ্রেণীর সুবিধাভোগী মর্যাদা
নয়াদিল্লি, ২৫ জুলাই, ২০১৯
ইন্দ্র স্বাহানি মামলায় সুপ্রিম কোর্টের রায় অনুযায়ী অন্যান্য অনগ্রসর শ্রেণীর সংরক্ষণের সুযোগ-সুবিধা দানের বিষয়টি কার্যকর হয়ে থাকে। সামাজিক ও শিক্ষাগত দিক থেকে অনগ্রসর শ্রেণীর মধ্যে সমান সুযোগ-সুবিধা দানের সঙ্গে জড়িত বিভিন্ন বিষয় খতিয়ে দেখার জন্য কেন্দ্রীয় সরকার গত ৮ই মার্চ প্রাক্তন সচিব শ্রী বি পি শর্মার সভাপতিত্বে একটি বিশেষজ্ঞ কমিটি গঠন করেছে। শীঘ্রই কমিটির প্রতিবেদন জমা পড়বে বলে আশা করা হচ্ছে।
রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় সামাজিক ন্যায় বিচার ও ক্ষমতায়ন প্রতিমন্ত্রী শ্রী কৃষাণ পাল গুর্জর।
CG/BD/SB
(Visitor Counter : 100
যোগাযোগওতথ্যপ্রযুক্তিমন্ত্রক
ট্রাই-এর দুটি মোবাইল অ্যাপকে উমঙ্গ প্ল্যাটফর্মে জুড়ে দেওয়া হল
নয়াদিল্লি, ০৭ আগস্ট, ২০১৮
ভারতের টেলি যোগাযোগ নিয়ন্ত্রণ কর্তৃপক্ষ ট্রাই বিগত কয়েক বছর ধরেই গ্রাহক স্বার্থ সুরক্ষায় একাধিক উদ্যোগ গ্রহণ করছে। গ্রাহক স্বার্থ সুরক্ষা ও গ্রাহকদের কাছে আরও বেশি করে পৌঁছে যাওয়ার বিষয়টিকে বিবেচনা করে ট্রাই তার নিজস্ব ‘ডিএনডি ২.০’ এবং ‘মাইকল’ মোবাইল অ্যাপ দুটিকে উমঙ্গ মঞ্চের সঙ্গে জুড়ে দিয়েছে।
কেন্দ্রীয় বৈদ্যুতিন ও তথ্যপ্রযুক্তি মন্ত্রকের জাতীয় ই-প্রশাসন বিভাগ উমঙ্গ মোবাইল অ্যাপটি তৈরি করেছে। এই অ্যাপের মাধ্যমে কেন্দ্রীয় স্তর থেকে স্হানীয় প্রশাসনিক স্তর পর্যন্ত যে কোনও নাগরিক পরিষেবা পাওয়া যায়। বিভিন্ন সরকারি পরিষেবার সুযোগ-সুবিধা গ্রহণে মোবাইলে একটি অ্যাপ্লিকেশন ইনস্টল করলেই এই সুবিধা মেলে। এখন থেকে উমঙ্গ মঞ্চে ট্রাই-এর ‘ডিএনডি ২.০’ এবং ‘মাইকল’ মোবাইল অ্যাপদুটি পাওয়া যাবে।
বর্তমানে, ৫৯ লক্ষের বেশি উমঙ্গ অ্যাপ ডাউনলোড হয়েছে। ট্রাই-এর অ্যাপ দুটির ডাউনলোড সংখ্যা চার লক্ষের বেশি। নাগরিকদের আরও বেশি সুযোগ-সুবিধা প্রদানে এবং তাদের কাছে আরও বেশি করে পৌঁছে যাওয়ার লক্ষ্যেই ট্রাই-এর অ্যাপ দুটিকে উমঙ্গ অ্যান্ড্রয়েড মোবাইল ফোন ব্যবহারকারীরা গুগল প্লে-স্টোর থেকে ট্রাই-এর অ্যাপ দুটি ডাউনলোড করতে পারবেন। এমনকি, উমঙ্গ অ্যাপের সাহায্যেও ট্রাই-এর ঐ দুটি অ্যাপের সুবিধা নেওয়া সম্ভব হবে।
SSS/BD/NS/…
(Visitor Counter : 45
কেন্দ্রীয়মন্ত্রিসভা
অভিনব চৌম্বকীয় এবং টপোলজিক্যাল কোয়ান্টাম উপকরণ ক্ষেত্রে কলকাতার এস. এন. বোস ন্যাশনাল সেন্টার ফর বেসিক সায়েন্সেস  এবং জার্মানির ড্রেসডেনে অবস্থিত লিবনিজ-ইনস্টিটিউট ফর ফাস্টকর্পার-অ্যান্ড ওয়ার্কস্টফফর্শুং ড্রেসডেন ই.ভি-র মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুন দিল্লি, ০৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে আজ ‘অভিনব চৌম্বকীয় এবং টপোলজিক্যাল কোয়ান্টাম উপকরণ’ ক্ষেত্রে বৈজ্ঞানিক সহযোগিতার লক্ষ্যে কলকাতার এস. এন. বোস ন্যাশনাল সেন্টার ফর বেসিক সায়েন্সেস  এবং জার্মানির ড্রেসডেনে অবস্থিত লিবনিজ-ইনস্টিটিউট ফর ফাস্টকর্পার-অ্যান্ড ওয়ার্কস্টফফর্শুং ড্রেসডেন ই.ভি -র মধ্যে স্বাক্ষরিত সমঝোতাপত্রের বিষয়ে অবহিত করা হয়।
কোয়ান্টাম উপকরণ নিয়ে গবেষণা বিশ্বব্যাপী দৃষ্টি আকর্ষণ করেছে। কারণ ভবিষ্যতে কোয়ান্টাম প্রযুক্তির বিকাশের সম্ভাবনা রয়েছে। এই যৌথ উদ্যোগের মূল লক্ষ্য হল ভারত-জার্মানির মধ্যে পারস্পরিক সহযোগিতা বৃদ্ধি, সুযোগ সুবিধার ব্যবস্থা এবং চৌম্বকীয় ও টপোলজিক্যাল কোয়ান্টাম উপকরণ ক্ষেত্রে জ্ঞানের অগ্রগতি সহজ করা। বিশেষ করে এই সহযোগিতার মধ্যে পরীক্ষা ও গণনামূলক সম্পদের আদানপ্রদান, প্রযুক্তিগত ও পেশাদার সহায়তা বিনিময় এবং গবেষণা পরিচালনার জন্য শিক্ষক ও গবেষকদের মধ্যে পারস্পরিক সাহায্য বজায় থাকবে। আশা করা যাচ্ছে, দুই দেশের মধ্যে এই সহযোগিতা পারস্পরিক, সর্বোত্তম প্রয়াস এবং ঘন ঘন বার্তালাপের ভিত্তিতে প্রয়োজনীয় জ্ঞানের বিকাশসাধন হবে।
এসএনবিএনসিবিএস সম্পর্কে :
এস. এন. বোস ন্যাশনাল সেন্টার ফর বেসিক সায়েন্সেস  হল একটি স্বশাসিত গবেষণা প্রতিষ্ঠান। ১৯৮৬ সালে কেন্দ্রীয় সরকারের বিজ্ঞান ও প্রযুক্তি বিভাগের আওতায় নথিভুক্ত সোসাইটি হিসেবে এটি প্রতিষ্ঠিত হয়। অধ্যাপক সত্যেন্দ্র নাথ বসু-র জীবন ও কর্মকাণ্ডকে সম্মান জানাতে এই কেন্দ্রের প্রতিষ্ঠা হয়েছিল। সত্যেন্দ্র নাথ বসু ছিলেন তত্ত্ব বিষয়ক পদার্থবিজ্ঞানের একজন মহান ব্যক্তিত্ব। কোয়ান্টাম মেকানিক্স এবং কোয়ান্টাম পরিসংখ্যানের উন্নয়নে কিছু মৌলিক ধারণা দিয়েছিলেন তিনি। কয়েক বছর ধরে এই কেন্দ্রটি মৌলিক বিজ্ঞানের গবেষণা ও উন্নয়নের জন্য একটি অন্যতম প্রধান প্রতিষ্ঠান হিসেবে আবির্ভূত হয়েছে। বিশেষ করে ভৌত বিজ্ঞান এবং সংশ্লিষ্ট শাখায় পরীক্ষামূলক, তত্ত্ব বিষয়ক ও গণনা শক্তি ব্যবহারে উল্লেখযোগ্য অবদান রেখেছে এই প্রতিষ্ঠান।
আইএফডাব্লুউ সম্পর্কে :
আইএফডাব্লুউ একটি বিশ্ববিদ্যালয় না হয়েও অন্যতম গবেষণা প্রতিষ্ঠান এবং লিবনিজ অ্যাসোসিয়েশের সদস্য। আইএফডাব্লুউ ড্রেসডেন হল আধুনিক পদার্থ বিজ্ঞানের সঙ্গে যুক্ত একটি সংস্থা। অভিনব উপকরণ এবং পণ্যের প্রযুক্তিগত বিকাশের সঙ্গে পদার্থ বিদ্যা, রসায়নের পাশাপাশি পদার্থ বিজ্ঞানের অনুসন্ধানমূলক গবেষণা ক্ষেত্রে কাজ করে থাকে এই সংস্থা।
CG/SS/SKD
(
মন্ত্রিসভারঅর্থনৈতিকবিষয়সংক্রান্তকমিটি
ইথানল উৎপাদন বাড়াতে, চিনি কলগুলিকে আর্থিক সাহায্য প্রদানের প্রকল্পের জন্য অতিরিক্ত তহবিলের সংস্থান মন্ত্রিসভায় অনুমোদিত
নয়াদিল্লি, ৭ মার্চ, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে, ইথানল উৎপাদন বাড়াতে চিনি কলগুলিকে আর্থিক সহায়তা প্রদান সংক্রান্ত প্রকল্পের অধীনে সংশ্লিষ্ট চিনি কলগুলির ১২,৯০০ কোটি টাকার ঋণের ওপর ২,৭৯০ কোটি টাকা সুদে ছাড় দেওয়ার জন্য প্রয়োজনীয় অতিরিক্ত অর্থ মঞ্জুরের প্রস্তাব অনুমোদিত হয়েছে। ২০১৮ সালের জুন মাসে মন্ত্রিসভার অর্থনৈতিক বিষয় সংক্রান্ত কমিটি, ২৬৮টি আবেদন / প্রস্তাবের ভিত্তিতে ১,৩৩২ কোটি টাকা সুদে ছাড়ের যে সিদ্ধান্ত অনুমোদন করেছিল, নতুন এই প্রস্তাব তার অতিরিক্ত হিসাবে ধরা হবে। এছাড়া, মন্ত্রিসভার অর্থনৈতিক বিষয় সংক্রান্ত কমিটি গুড় ব্যবহারকারী একক ধরণের শোধনাগারগুলির জন্য ২,৬০০ কোটি টাকার ব্যাঙ্ক ঋণ বাবদ ৫৬৫ কোটি টাকা সুদে ছাড় হিসেবে প্রদানের সিদ্ধান্ত অনুমোদন করেছে। এই অর্থে সংশ্লিষ্ট শোধনাগারগুলির আধুনিকীকরণের মাধ্যমে ইথানল উৎপাদন বৃদ্ধির লক্ষ্যে কাজ করবে। অন্যদিকে, কেন্দ্রীয় খাদ্য এবং গণবন্টন দপ্তর গুড় ব্যবহারকারী একক ধরণের শোধনাগারগুলির জন্য একটি পৃথক প্রকল্প গ্রহণ করবে বলে স্থির করা হয়েছে। দুটি ক্ষেত্রেই ব্যাঙ্ক ঋণের বাণিজ্যিক হারের ৫০ শতাংশ অথবা বার্ষিক ৬ শতাংশ হারে সুদের ক্ষেত্রে ছাড় দেওয়ার সিদ্ধান্ত নেওয়া হয়েছে।
CG/PB/DM
(Visitor Counter : 51
কৃষিমন্ত্রক
দেশে ডাল শস্য ও তৈলবীজ উৎপাদন বৃদ্ধি
নয়াদিল্লি, ০৯ ডিসেম্বর, ২০২২
২০১৯-২০ অর্থবর্ষের তুলনায় ২০২১-২২ অর্থবর্ষে দেশে ডাল শস্য উৎপাদন বৃদ্ধি পেয়ে হয়েছে ২ কোটি ৭৬ লক্ষ ৯০ হাজার টন। এই সময়কালে তৈলবীজ উৎপাদন বৃদ্ধি পেয়ে হয়েছে ৩ কোটি ৭৬ লক্ষ ৯০ হাজার টন।
লাদাখ ও জম্মু-কাশ্মীর সহ ২৮টি রাজ্যে জাতীয় খাদ্য সুরক্ষা মিশন- ডাল শস্য কর্মসূচি বাস্তবায়িত হচ্ছে। এছাড়াও লাদাখ, জম্মু-কাশ্মীর ও পুদুচেরী সহ ২৫টি রাজ্যে জাতীয় খাদ্য নিরাপত্তা কর্মসূচি- তৈলবীজ প্রকল্পের আওতায় কৃষকদের নানা ধরনের সহায়তা করা হচ্ছে। রাজ্য সরকারগুলির মাধ্যমে কৃষকদের কাছে কৃষিকাজে ব্যবহৃত অত্যাধুনিক প্রযুক্তি, নতুন প্রজাতির ডাল শস্য ও তৈলবীজ সরবরাহ করার পাশাপাশি নানা ধরনের প্রশিক্ষণের ব্যবস্থা করা হয়েছে। রাজ্যসভায় শুক্রবার এক লিখিত প্রশ্নের জবাবে এই তথ্য জানিয়েছেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
(PG/CB/NS
প্রধানমন্ত্রীরদপ্তর
উত্তর প্রদেশে এক সড়ক দুর্ঘটনায় প্রাণহানিতে প্রধানমন্ত্রীর শোক প্রকাশ; দুর্ঘটনায় হতাহতদের জন্য প্রধানমন্ত্রীর জাতীয় ত্রাণ তহবিল থেকে এককালীন অনুদান
নয়াদিল্লি, ০৭ অক্টোবর, ২০২১
উত্তর প্রদেশের বারাবাঁকিতে এক সড়ক দুর্ঘটনায় বহু মানুষের প্রাণহানিতে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। দুর্ঘটনায় হতাহতদের জন্য প্রধানমন্ত্রীর জাতীয় ত্রাণ তহবিল থেকে এককালীন অনুদানের কথা ঘোষণা করেছেন তিনি।
প্রধানমন্ত্রীর কার্যালয়ের এক ট্যুইটে বলা হয়েছে, “উত্তর প্রদেশের বারাবাঁকিতে সড়ক দুর্ঘটনায় মর্মাহত। এই ঘটনায় যাঁরা প্রাণ হারিয়েছেন, তাঁদের পরিবারগুলিকে সমবেদনা। আহতদের দ্রুত আরোগ্য কামনা করি। দুর্ঘটনায় মৃত প্রত্যেক ব্যক্তির পরিবারের নিকট একজনকে প্রধানমন্ত্রীর জাতীয় ত্রাণ তহবিল থেকে ২ লক্ষ টাকা এবং আহতদের ৫০ হাজার টাকা করে দেওয়া হবে : প্রধানমন্ত্রী @narendramodi".
CG/BD/SB
(
ভারী শিল্প মন্ত্রক
ন্যাশনাল ইলেক্ট্রিক মোবিলিটি মিশন পরিকল্পনা
নয়াদিল্লি, ২ জুলাই, ২০১৯
দেশে বৈদ্যুতিক যানবাহনের ব্যবহার বাড়াতে এবং সেগুলি তৈরির লক্ষ্যে ন্যাশনাল ‘ইলেক্ট্রিক মোবিলিটি মিশন পরিকল্পনা,  ২০২০’ গ্রহণ করা হয়েছে। জাতীয় নিরাপত্তা অক্ষুণ্ণ রেখে সকলের জন্য উপযুক্ত এবং পরিবেশ-বান্ধব পরিবহণ সুনিশ্চিত করতে ও আন্তর্জাতিক উৎপাদন ক্ষেত্রে গাড়ি শিল্পকে শীর্ষ স্থানে রাখতেই এই প্রকল্প গ্রহণ করা হয়।
প্রথম পর্যায়ে এই ধরনের যানবাহন নির্মাণের আগে চারটি বিষয়ে গুরুত্ব দেওয়া হয়। এগুলি হল – বাজারে এদের চাহিদা তৈরি করা, প্রয়োজনীয় প্রযুক্তিগত সহায়তা, পাইলট প্রোজেক্ট এবং পরিকাঠামোর পরিবর্তন। এই পর্যায়ে দু’চাকা, তিন চাকা, চার চাকার যাত্রীবাহী এবং বাণিজ্যিকভাবে ব্যবহৃত হালকা গাড়ি ও বাসের জন্য গুরুত্ব আরোপ করা হয়। প্রথম পর্যায়ে ২ লক্ষ ৭৮ হাজার বৈদ্যুতিক এবং পরিবেশ-বান্ধব যানবাহন কেনার জন্য প্রায় ৩৪৩ কোটি টাকা ইনসেন্টিভ ধার্য করা হয়েছিল। এছাড়া, বিভিন্ন শহরে এবং রাজ্যে ৪৬৫টি বাস কেনার অনুমোদন দেওয়া হয়। গত ৩১শে মার্চ, এনইএমএমপি-র প্রথম পর্যায় শেষ হয়। ভারী শিল্প মন্ত্রক সংশ্লিষ্ট শিল্প সংস্থাগুলির সঙ্গে আলোচনার পর দ্বিতীয় পর্যায়ে যে পরিকল্পনাটি করেছিল, সে ব্যাপারে কেন্দ্রীয় মন্ত্রিসভার থেকে তা অনুমোদন পাওয়ার পর তিন বছরের জন্য তা চালু করা হয়। এই পর্যায়ে বাজেটে ১০ হাজার কোটি টাকার সংস্থান রাখা হয়েছে। ৭ হাজার বৈদ্যুতিক বাস, ৫ লক্ষ তিন চাকার বৈদ্যুতিক গাড়ি, ৫৫ হাজার চার চাকার যাত্রীবাহী বৈদ্যুতিক গাড়ি এবং ১০ লক্ষ দু’চাকার বৈদ্যুতিক গাড়ি কিনতে এই তহবিল থেকে সাহায্য করা হবে।
জনপরিবহণে পরিবেশ-বান্ধব যানবাহনের ব্যবহার বাড়াতে এই পর্যায়ে গুরুত্ব দেওয়া হয়েছে। এর আওতায় দু’চাকার ব্যক্তি মালিকানাধীন গাড়ি কিনতেও প্রয়োজনীয় সাহায্য পাওয়া যাবে। পয়লা এপ্রিল থেকে চালু হওয়া এই প্রকল্পটির সুবিধা পেতে পাঁচটি যানবাহন নির্মাণ সংস্থা তাদের নাম নথিভুক্ত করেছে। উৎসাহী সংস্থাগুলি এই ধরনের যানবাহন তৈরিতে ইনসেন্টিভ পেতে চাইলে ভারী শিল্প মন্ত্রকের ওয়েবসাইট থেকে বিস্তারিত তথ্য সংগ্রহ করতে পারবে।
কেন্দ্রীয় ভারী শিল্প এবং রাষ্ট্রায়ত্ত উদ্যোগ দপ্তরের মন্ত্রী শ্রী অরবিন্দ গনপত সাওয়ান্ত রাজ্যসভায় এক প্রশ্নের লিখিত জবাবে এই তথ্য জানিয়েছেন।
CG/CB/DM
(Visitor Counter : 111
প্রধানমন্ত্রীরদপ্তর
তুরস্কের ভূমিকম্প নিয়ে অবিলম্বে ত্রাণ সহায়তার জন্য প্রধানমন্ত্রীর দপ্তরে আলোচনার ভিত্তিতে প্রধানমন্ত্রীর নির্দেশে যাবতীয় সম্ভাব্য ব্যবস্থা নেওয়া হয়েছে
তুরস্ক সরকারের সঙ্গে আলোচনার ভিত্তিতে ত্রাণ সামগ্রী নিয়ে সেখানে ত্রাণ, ও উদ্ধারকারী এবং চিকিৎসক দল পাঠানো হচ্ছে
নয়াদিল্লি, ০৬ ফেব্রুয়ারি, ২০২৩
তুরস্কে আজ ভূমিকম্পের ঘটনায় যাবতীয় সহায়তা যোগাতে প্রধানমন্ত্রী শ্রী নরেন্দ্র মোদীর নির্দেশক্রমে জরুরি ত্রাণ সাহায্যের ব্যাপারে প্রধানমন্ত্রীর প্রধান সচিব ডঃ পি কে মিশ্র-র নেতৃত্বে সাউথ ব্লকে বৈঠক হয়। সিদ্ধান্ত হয়েছে যে তুরস্ক সরকারের সঙ্গে আলোচনা ও সমন্বয়ের ভিত্তিতে ত্রাণ সামগ্রী নিয়ে এনডিআরএফ-এর ত্রাণ ও উদ্ধারকারী দল এবং চিকিৎসক দল অবিলম্বে সেখানে পাঠানো হবে।
ভূমিকম্প কবলিত এলাকায় ত্রাণ এবং উদ্ধার কাজ চালাতে ১০০ সদস্যের এনডিআরএফ-এর দুটি দল, বিশেষ প্রশিক্ষিত কুকুর এবং প্রয়োজনীয় যন্ত্র সামগ্রী নিয়ে সেখানে যাবে। প্রশিক্ষিত ডাক্তার, প্যারামেডিক এবং প্রয়োজনীয় ঔষধ সামগ্রী নিয়ে চিকিৎসক দলকে প্রস্তুত করা হচ্ছে। তুরস্কের সরকার এবং আঙ্কারায় ভারতীয় দূতাবাস ও ইসতামবুল-এ কনসাল জেনারেলের অফিসের সঙ্গে যোগাযোগ ও সমন্বয়ের ভিত্তিতে ত্রাণ সামগ্রী সেখানে পাঠানো হবে।
আজকের এই বৈঠকে ক্যাবিনেট সচিব, স্বরাষ্ট্র বিষয়ক, এনডিএমএ, এনডিআরএফ, প্রতিরক্ষা, বিদেশ, অসামরিক বিমান পরিবহণ এবং স্বাস্থ্য ও পরিবার কল্যাণ মন্ত্রকের প্রতিনিধিরা উপস্থিত ছিলেন।
PG/AB/NS
(